b'\n_START_ARTICLE_\nHeikki Mattila\n_START_PARAGRAPH_\nHeikki Samuli Mattila (s. 21. tammikuuta 1945 Hartola) on pituushypyn moninkertainen SM-mitalisti, joka edusti koko uransa ajan urheiluseura Joutsan Pommia. Kalevan kisojen pituushyppyyn h\xc3\xa4n otti osaa kaikkiaan 12 kertaa vuosina 1964\xe2\x80\x931980. SM-hopeaa Mattila saavutti 1973, 1975 ja 1979. SM-pronssille h\xc3\xa4n ylsi 1968 ja 1972. Maajoukkueen mukana Mattila kilpaili 1966\xe2\x80\x931979._NEWLINE_Ty\xc3\xb6uran Heikki Mattila teki Joutsan lukiossa englannin lehtorina. El\xc3\xa4kkeelle h\xc3\xa4n j\xc3\xa4i kes\xc3\xa4kuussa 2005.'